Diari Oficial de la Generalitat Valenciana


Sumari del DOGV 8192, del 18-12-2017 (2017/11700)

DECRET 191/2017, d'1 de desembre, del Consell, pel qual s'autoritza la implantació i la supressió de nous ensenyaments universitaris oficials de grau i màster en les universitats privades Universitat CEU Cardenal Herrera, Universitat Europea de València i Universitat Internacional Valenciana, en el curs 2017-2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8192

Data del DOGV
:   18-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11038


Data del document
:   01-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * legislació

DECRET 191/2017, d'1 de desembre, del Consell, pel qual s'autoritza la implantació i la supressió de nous ensenyaments universitaris oficials de grau i màster en les universitats privades Universitat CEU Cardenal Herrera, Universitat Europea de València i Universitat Internacional Valenciana, en el curs 2017-2018. [2017/11665]  
  
Les universitats privades que es relacionen en els annexos d'aquest decret han sol·licitat autorització per a implantar els ensenyaments universitaris oficials de grau y màster, així com la supressió de grau en el curs 2017-2018.  
La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i les condicions establertes pel Govern. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
L'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana i en l'article 16 determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
Consta en l'expedient la justificació per la universitat del compliment dels requisits exigits per l'esmentada normativa, l'Agència Valenciana d'Avaluació i Prospectiva ha emès el preceptiu informe i el Consell Valencià d'Universitats i de Formació Superior ha estat informat de la proposta d'implantació de l'ensenyament en sessió de 12 de juliol de 2017.  
Així mateix, mitjançant una resolució del Consell d'Universitats s'ha verificat el pla d'estudis de l'ensenyament sol·licitat.  
Per això, vistos els articles 8.2 i 35.2 de la Llei orgànica 6/2001, de 21 de desembre, d'universitats; l'article 3.3 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió de l'1 de desembre de 2017,  
  
  
DECRETE  
  
Primer  
S'autoritza a les universitats privades, Universitat CEU Cardenal Herrera, Universitat Europea de València i Universitat Internacional Valenciana, la implantació en el curs 2017-2018, dels ensenyaments universitaris oficials de grau y màster, per a un màxim de places de nou ingrés, que figuren en els annexos I, II i III d'aquest decret.  
  
Segon  
S'autoritza a la Universitat CEU Cardenal Herrera i a la Universitat Europea de València la supressió dels ensenyaments universitaris oficials de grau que s'especifiquen en l'annex I i III d'aquest decret. No obstant això, aquestes universitats, sense perjuí de les normes de permanència que siguen d'aplicació, garantiran l'organització de com a mínim quatre convocatòries d'examen en els dos cursos acadèmics següents a la data de supressió.  
  
Tercer  
Aquestes autoritzacions d'implantació i supressió, s'informaran del Ministeri d'Educació, Cultura i Esport, a l'efecte que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
Quart  
El seguiment dels plans d'estudis verificats pel Consell d'Universitats es realitzarà per l'Agència Valenciana d'Avaluació i Prospectiva després de dos anys des de la seua implantació, excepte en el cas que aquest procés se solape amb la renovació d'acreditació d'aquest.  
  
Cinqué  
Abans del transcurs de sis, set o huit anys per als graus i quatre per als màsters a comptar de la data de la seua verificació inicial o des de la seua última acreditació, els títols hauran d'haver renovat l'acreditació en els termes establerts en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
Sisé  
L'aplicació i el desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atès amb els mitjans personals i materials de les universitats que figuren en els annexos.  
  
Setè  
Aquest decret tindrà efectes l'endemà de la seua publicació en el Diari Oficial de la Generalitat Valenciana.  
  
València, 1 de desembre de 2017  
  
La presidenta del Consell en funcions i  
consellera d'Igualtat i Polítiques Inclusives,  
MÓNICA OLTRA JARQUE  
  
El conseller d'Educació, Investigació, Cultura i, Esport  
VICENT MARZÀ IBÁÑEZ  
  
  
  
ANNEX I  
UNIVERSITAT CEU CARDENAL HERRERA  
  
IMPLANTACIÓ  
  
GRAU  
Títol Núm. places Branca  
Grau en Òptica i Optometria  
  
\* L'autorització del títol estarà supeditada al seguiment obligatori l'any 2018, per a comprovar que es compleixen amb els criteris de qualitat exigits per a aquest tipus de titulacions en l'EEES, segons recomanació de l'AVAP i molt especialment els convenis per a pràctiques dels alumnes amb centres autoritzats. 50 Ciències de la salut  
Grau en Nutrició Humana i Dietètica  
  
\* L'autorització del títol estarà supeditada al seguiment obligatori l'any 2018, per a comprovar que es compleixen amb els criteris de qualitat exigits per a aquest tipus de titulacions en l'EEES, segons recomanació de l'AVAP i molt especialment els convenis per a pràctiques dels alumnes amb centres autoritzats. 25 Ciències de la salut  
  
SUPRESSIÓ  
  
GRAU  
Títol RUCT Branca  
Grau en Òptica i Optometria  
  
\* Per incompliment sol·licitud de renovació de la seua acreditació en els terminis establits pel RD 1393/9526 9144602 Ciències de la salut  
Grau en Nutrició Humana i Dietètica  
  
\* Per incompliment sol·licitud de renovació de la seua acreditació en els terminis establits pel RD 1393/1100 3884229 Ciències de la salut  
  
  
  
  
  
ANNEX II  
UNIVERSITAT INTERNACIONAL VALENCIANA  
  
IMPLANTACIÓ  
  
MÀSTER  
Títol Núm. places Branca  
Màster Universitari en Gerontologia i Atenció Centrada en la Persona 180 Ciències de la salut  
Màster Universitari en Mediació i Gestió del Conflicte 180 Ciències socials i jurídiques  
Màster Universitari en Prevenció en Drogodependències i altres conductes adictives 180 Ciències socials i jurídiques  
Màster Universitari en Psicopedagogia 180 Ciències socials i jurídiques  
  
  
  
  
  
ANNEX III  
UNIVERSITAT EUROPEA DE VALÈNCIA  
  
IMPLANTACIÓ  
  
GRAU  
Títol Núm. places Branca  
Grau en Administració i Direcció d'Empreses  
  
\* La titulació serà objecte de seguiment obligatori l'any 2018, per a comprovar el compliment dels compromisos establits per a la seua implantació, segons recomanació de l'AVAP. La universitat haurà de presentar modificació de la memòria de verificació a ANECA indicant que el nombre de places de nou ingrés per a aquest curs serà de 90. 90 Ciències socials i jurídiques  
  
  
MÀSTER  
Títol Núm. places Branca  
Màster Universitari en Psicologia General Sanitària  
  
\* L'autorització del títol estarà supeditada al seguiment obligatori l'any 2018, per a comprovar que es compleixen amb els criteris de qualitat exigits per a aquest tipus de titulacions en l'EEES, segons recomanació de l'AVAP i molt especialment els convenis per a pràctiques dels alumnes amb centres autoritzats. La universitat haurà de presentar modificació de la memòria de verificació a ANECA indicant que el nombre de places de nou ingrés per a aquest curs serà de 20. 20 Ciències de la salut  
  
  
  
SUPRESSIÓ  
  
GRAU  
Títol RUCT Branca  
Grau en Direcció i Creació d'Empreses 2502854 Ciències socials i jurídiques